Praegu kasvavad raamatuvarad väljaannete ostmise, vahetamise ja kinkimise teel. Püüame jälgida, et arhiivi kõik töövaldkonnad oleksid varustatud vajalike raamatute ja perioodikaga nii kodu- kui ka välismaalt.  Ülejäänud kirjanduse soetamisel on riigiarhiivis eelistatumateks valdkondadeks Eestit ja Balti lähiajalugu (1917-1992) puudutav teaduslik ja ainekirjandus, ajalooarhiivi raamatukogu komplekteerib seevastu Eesti ja Balti riikide varasemat ajalugu käsitlevat teaduslikku kirjandust ning püüab hankida Eestis ilmuvaid ja kohalikku ajalugu (enne 1918. aastat) käsitlevaid väljaandeid.